
Mercator quidam cambium more solito ita scripsit, ut nomini trassati urbis no- 
men apponeret Trassatus illa in urbe eo tempore, quo cambium scriptum et remit- 
tenti traditum est, domicilium habebat, postea vero in aliam urbem se eontulit ibique 
per plures menses moratus est Hac in urbe cambium ei solutionis causa praesen- 
tatum est Solutione denegata possessor cambii solemni modo protestationem fieri cu- 
ravit, quae haec verba continet, trassatum se solvere non posse professum esse. Jam 
trassans, qui cambium redimere recusavit, a possessore actione cambiali conventus 
omisisse actorem regressum respondit, quia nec cambium in loco solutionis trassato 
praesentatum nec ibi protestatio esset interposita. Actor contra, ordinationem cambia- 
lem Germanicam articulo nonagesimo primo permittere, ut consentiente trassato cam- 
bium etiam alio in loco quam in loco solutionis praesentaretur ibique protestatio inter- 
poneretur. Quam legis interpretationem reus improbavit negavitque protestationis in-: 
strumento probari consensisse trassatum, ut alio in loco cambium praesentaretur. 

Videamus, num regressus locum habeat necne. 

Manifesti juris est locum solutionis necessariam esse cambii partem, ita ut 
omissa ejus mentione cambium ipsum vitietur. Qui cambium scribit certo illo loco 
summum cambialem numerari jubet, eaque non numerata ipse ex cambio obligatus 
est Neque vero, nisi lex, quam cambio dixit, diligenter sit servata, actio adversus 
eum datur. Quum autem aliter numerari non soleat, quam exhibito cambio, necesse 
est, ut qui cambium teneat, ipso die solutionis in ipso loco solutionis cambio propo- 
sito numerationem exig-at, sive, ut fontes juris cambialis dicunt, cambium ad solutionem 
praesentet Quod nisi fecerit neque se fecisse solemni instrumento, quod protestatio- 
nem vocant, demonstraverit, regressum adversus trassantem et indossantes non habet 

Quare, si cambium in alio loco praesentatur ibique solutione non praestita pro- 
testatio interponitur, perinde est, ac si praesentatio omning facta non fuerit Quod 
non est contra rationem. Neque enim actio hoc casu propterea tantum denegatur, 
quod regulae juris cambialis strictissimae sint interpretationis, sed hujus rei ea quo- 
que causa afferri potest, quod trassantis indossantiumque maxime interest numeratio- 
nem cambii in ipso loco solutionis exigi. 

Mercator enim non omnibus locis, in quibus versatur, paratam habet pecuniam, 
sed ibi tantum, ubi rerum negotiorumque suorum summam constituit, aut ubi aliquam 
numerationem a se exaetum iri exspectat. Facile igitur fieri potest, ut cambii alio in 
loco praesentati solutionem ea tantum ex causa, quod pecuniam praesentem non ha- 
beat, deneget trassatus. Denegationis ea quoque causa esse potest, quod, dum in iti- 
nere est, codices suos et epistolas sibi missas adeundi copiam non habet neque, num 
trassans litteras, quae dicuntur, advisorias miserit et de restituenda pecunia caverit 
aliaque multa exquirere potest, quae, ut solvat cambium nec ne, eum adducere pos- 
sunt. Quare etiamsi trassatus non dixerit causam, cur solutionem cambii recuset, non 
in eo positam esse, quod domo absens sit, sed solutionem pure negaverit, tamen pro 
certo haberi non potest, cambium, si in ipso loco solutionis praesentatum fuerit, so- 
lutum non fuisse. Ipso enim die solutionis nuntius aiferri potest quem si comperis- 
set trassatus aliter sensisset, et quo accepto institor ejus, qui domi mansit, solutionem 
petenti non denegasset. Accedit, quod non raro fit, ut trassans etiamsi cambio com- 
mendatio (Nothadresse) non sit addita, tamen alicui mandaverit, ut trassante non nu- 
merante ipse pecuniam numeret. Saepe vero etiam trassans ejusmodi mandatum dare 
eam ob causam omittit, quia certus esse potest amicos in honorem literarum, ut dicunt, 
intervenientes cambium redempturos esse. 

Quibus ex causis quum trassantis et indossantium, quorum par causa est, 
maxime intersit, possessorem in loco solutionis cambium praesentare, trassatus id 
non efficere potest, ut praesentatio alibi facta rite facta esse existimetur. Neque vero 
etiam, si trassatus alio in loco domicilium collocat, quam quo antea habitabat, cambio 
in novo domicilio praesentato protestationeque ibi interposita possessor regressum ac- 
quirit. Namsi trassans in ipso cambio solutionem alio in loco ac in domicilio trassati 
fieri jussit, si cambium, ut dicunt, domicitiatum est, nulla ab initio inter solutionis lo- 

cum et domicilium trassati conjunctio intercedit. Quapropter ordinatio cambialis ger- 

manica articulo quadragesimo tertio sine ulla distinctione praescribit cambii domiciliati 

in ipso illo loco, in quem domiciliatum sit, solutionem exigendam esse. Sed etiam. si 

trassans nihil aliud egit, quam ut nomini trassati mentionem loci alicujus apponeret, 

idem est dicendum. Articulus enim quartus ordinationis cambialis germanicae haec habet: 

„Der bei dem Namen oder der Firma des Bezogenen angegebene Ort 

. gilt, insofern nicht ein eigener Zahlungsort angegeben ist, als Zahlungs- 

ort und zugleich als Wohnort des Bezogenen." 

Quum trassans, ut in certo tantum loco solvatur, constituendi liberam habeat fa- 

cultatem, neque vero a voluntate ejus pendeat, quo loco trassatus domicilium habeat, 

itaque id tantum statuere possit, ut ille locus pro domicilio trassati habeatur, legem 

citatam ita interpretemur necesse est: Locum nomini trassati appositum locum solu- 

iionis esse, sed rite quoque agere possessorem cambii, si quidquid in domicilio tras- 

sati ei sit faciendum, exempli gratia praesentationem acceptationis causa, eodem in 

loco peragat, licet domicilium trassati re vera ibi non sit constitutum. Qua ex re 

sequitur, ut domicilii mutatio quoad locum solutionis nullius sit momenti. 

Jam vero videamus, annon fortasse articulo nonagesimo primo ordinationis cam- 
bialis possessori et trassato facultas concessa sit de alio loco solutionis conveniendi 
eumque illi loco, qui a trassante constitutus est, substituendi. 
Verba articuli haec sunt: 

„Die Praesentation zur Annahme oder zur Zahlung, die Protesterhebung, 

die Abforderung eines Wechselduplicats, sowie alle sonstigen bei einer 

bestimmten Person vorzunehmenden Acte mussen in deren Geschaftslo- 

cal und, in Ermangelung eines solchen, in deren Wohnung vorgenom- 

men werden. An einem andern Orte, z. B. an der Borse, kann dies 

nur. mit beiderseitigem Einverstandnisse geschehen." 

Quum trassantis rarissime intersit, qua in parte loci solutionis, ex. gr. qua in 

domo pecunia numeretur, locus solutionis generaMter tantum indicari solet ita, ut ple- 

rumque nil nisi urbis in qua solvendum sit, nomen cambio inscribatur. Neque vero 

inde sequitur, ut, si possessor in qualibet urbis parte cambium praesentaverit trassato 

forte sibi obviam venienti, rite praesentatum sit cambium. Manifestum enim est nonnisi 

eo in loco solutio exigatur licere, ubi ejusmodi negotia fgeri soieant, in taberna sri- 
licet mercatom, aut si trassatus mereator non est vel tabernam non habet, in habita- 
tioae ipsius, quippe quibus in locis non solum pecuniam asservat, sed codices quoque 
et epistolas adeundi copiam habet. Aecidere autem potest, ut trassatus, cui, quum 
foris sit, cambium praesentetur, exploratione illa opus non esse censeat ideoque pos- 
sessori cambii statim se soluturum non esse declaret. Quo casu iniquum foret regres- 
sum pos&essori denegari, propterea lex quoque ejusmodi praesentationem et protesta- 
tionem rite factam esse declarat. Articulus enim citatus praescrihit: in taberna merca- 
toria, sive ea non existente in habitatione solutionem esse exigendam, alio autem in 
loco, ex. gr. in bursa mercatorum, id fieri non posse nisi possessore et trassato con- 
sentientibus. 

Itaque lex possessori et trassato facultatem non dat loco solutionis et praesen-* 
tationis a trassante constituto alium substituendi, sed lex ipsa* locum illum plerumque 
generaliter tantum indicatum accuratius definit iisque quorum interest, ut aliter eum 
definiant, permittii 

Possessor cambii, qui solutione a trassato denegata adversus trassantem et 
indossantes actione experitur, causam actionis nonnisi solemni instrumento probare 
potest. Necesse igitur est, ut, quum cambii praesentatio non in taberna vei domo 
trassati facta fuerit, hac de re trassatum et possessorem convenisse ipsum instrumen- 
tum edoceat Neque trassatus jam tum consensisse intelligendus est, quum ex prote- 
statione non appareat eum dissensisse, sed quamvis non oporteat expressa, quae con- 
sensum contineant, verba protestationi inserta esse, tamen responsionis, quam posses- 
sori trassatus dederit, verba ita concepta esse debent, ut dubium esse non possit, eum 
re vera cum possessore convenisse, ut in illo alio loco praesentatio fieret Itaque quum 
in protestatione legitur trassatum nihil dixisse, quam haec, se soluturum non esse, 
vel se solvere non posse, non.elucet, annon fortasse id ipsum, quod domi sibi 
praesentatum non sit, vera denegationis fuerit causa. Quodsi aliam protulerit cau- 
sam, ex. gr. pecuniam sibi deesse, vel se literas advisorias non accepisse, vel se tras- 
santis, qui de restituenda pecunia non caverit, fidem sequi nolle, convenisse cum pos- 
sessore existimandus est, ut praesentatio in illo alio loco rite sit interposita. 

Quanquam, ut supra dixi, fieri non solet, ut trassans praeter urbem domum 

quoque indicet, ubi numeratio facienda sit, tamen non intelligo, cur trassanti, qui cam- 
bio legem dicere potest, facultas non sit concedenda locum solutionis accuratius defi- 
niendi, ita ut ex. gr. numerationem in certa domo fieri jubeai Quod si fecerit, pos- 
sessori etiam consentiente non licet trassato alio in loco cambium praesentare, neque, 
si illa in domo trassatus die solutionis non invenitur, notario protestationem scribenti 
incumbit inquisitio, an alia in domo habitet trassatus, namque locus solutionis hoc 
casu domus illa est, non uiriversa urbs. Summum, quod est Berolini, tribunal 
diversae sententiae argumentum id protulit, desig-nationem domus, in qua solvatur, 
non pertinere ad essentiaiia cambii*). Hoc argumentum quamvis approbare non pos- 
sim, id tamen facile concedam, neque trassantem, quum nomini trassati praeter urbem 
domum quoque simpliciter adscribat, hoc alia ex causa facere, quam ut indicet, ubi 
trassatus tabernam teneat vel habitet, neque legislatorem, quum locum nomini trassati 
appositum solutionis esse locum constituisset, de alio casu cogitasse, quam de eo, quod 
urbis tantum nomen apponeretur. Propterea domum certam non aliter locum solutio- 
nis babendam esse existimo, quam si expressis verbis in ipso cambio ita scriptum sii 



*) Siebenhaar, Archiy fiir Wechselrecht Bd. XII, S. 192. 



<fa «> / . ///. ■ 



T 



J 



Digitized by 



Google 



4 




Digitized by 



Google 




oogle- 



